ΠΗΓΗ ΔΗΜΟΨΗΦΙΣΜΑ 1935 (επάνοδος Γεωργίου Β’)

ΚΕΙΜΕΝΟ Α Στις 23 Οκτωβρίου, ο Κονδύλης εξέδωσε τον αναγκαστικό νόµο «Περί εκτοπίσεως ατόµων αποπειρωµένων να προκαλέσωσι διατάραξη της δηµοσίας τάξεως και ασφαλείας και ησυχίας της χώρας», που θα συµπληρωθεί πολύ σύντοµα από τη συντακτική πράξη «Περί προσβολών του Πολιτεύµατος και του Κοινωνικού Καθεστώτος και άλλων τινών πράξεων τεινουσών εις την διατάραξιν της δηµοσίας τάξεως». Κάτω από καθεστώς πρωτοφανούς τροµοκρατίας ο Κονδύλης µετέτρεψε το δηµοψήφισµα της 3ης Νοεµβρίου σε αληθινή παρωδία, αφού τα αποτελέσµατα που ανακοινώθηκαν έδιναν ποσοστό 97,88% υπέρ της βασιλείας και ένα 2,12% µόνο υπέρ της ∆ηµοκρατίας

 Παρ’ όλα αυτά, ο αρχηγός των Φιλελευθέρων Σοφούλης, παρά την καταδίκη κατ’ αρχή του δηµοψηφίσµατος ως «προϊόντος ανηκούστου νοθείας και πρωτοφανούς βίας», προέβαινε, στη συνέχεια, στις ακόλουθες µετριοπαθείς εκτιµήσεις: «Μιαν µεγάλην ανωµαλία παρουσιάζει βέβαια ο τρόπος της παλινορθώσεως. Το δηµοψήφισµα, προϊόν ανηκούστου νοθείας και πρωτοφανούς βίας, θα χρησιµεύση µόνον προς αιώνιον αίσχος των διαπραξάντων το ανοσιούργηµα τούτο. Αλλ’ εδηµιουργήθη οπωσδήποτε µία νεά κατάστασις, την οποίαν δεν δυνάµεθα να αγνοήσωµεν […]

 Αλλ’ εφ’ όσον ο Βασιλεύς ευλαβείται άθικτον και αµείωτον την λαϊκήν κυριαρχίαν, εφ’ όσον ο Βασιλεύς, Βασιλεύς όλων των Ελλήνων, προασπίζει τας συνταγµατικάς και ατοµικάς ελευθερίας του Ελληνικού λαού, εφ’οσον δηλαδή ο Βασιλεύς ενστερνίζεται τα δηµοκρατικά ιδεώδη, είναι αυτονόητον ότι σµικρύνεται η απόστασις η χωρίζουσα την αβασίλευτον από την βασιλευοµένην δηµοκρατίαν.

 Π. Πετρίδη, Πολιτικές δυνάµεις και συνταγµατικοί θεσµοί στη νεότερη Ελλάδα (1844-1940), σσ.191-194

ΚΕΙΜΕΝΟ Β Μετά το κίνηµα του Μαρτίου 1935, οι Άγγλοι δυναµώνουν την προπαγάνδα τους και τις παρασκηνιακές τους ενέργειες για την επαναφορά της Βασιλείας. Ο αγγλικός Τύπος υποστηρίζει πια ανοιχτά την παλινόρθωση. Στα τέλη Απριλίου δηµοσιεύονται σχεδόν ταυτόχρονα στο «Νταίηλη Τέλεγκραφ» στην «Αγγλική Επιθεώρηση» και σε άλλες εφηµερίδες και περιοδικά, άρθρα υπέρ της ελληνικής δυναστείας. Στο σχετικό της άρθρο η «Αγγλική Επιθεώρηση», αφού κατηγορούσε τον Βενιζέλο και επαινούσε τη συνταγµατική µοναρχία, έγραφε: «Επιπλέον ο βασιλεύς σήµερον είναι ανήρ πείρας, οι συγγενικοί δεσµοί του οποίου και δη µετά της Μεγάλης Βρετανίας θα εξησφάλιζαν εις την Ελλάδα την εξωτερικήν εκείνην υποστήριξιν της οποίας τόσον έχει ανάγκην...»

 Σπ. Λιναρδάτου, Πως εφτάσαµε στην 4η Αυγούστου, σσ. 68-69

ΚΕΙΜΕΝΟ Γ Τα φιλοβασιλικά αισθήµατα του Ιωάννη Μεταξά «... Είµαι στρατιώτης και ευγενής και θέτω εις την υπηρεσίαν του Βασιλέως µου το ξίφος µου... Μου είναι αδιάφορον αν ο Βασιλεύς είναι καλός ή κακός, επιβλαβής ή ωφέλιµος· δεν εξετάζω αν αι πράξεις του προξενούν καλόν ή κακόν εις το έθνος τον ακολουθώ τυφλώς εις ό,τι θέλει· η θέλησίς του είναι δι’ εµέ νόµος... Ανήκω εις την αριστοκρατίαν εκείνην ήτις επολέµησεν ήδη υπέρ του Βασιλέως της και υπέρ του Κράτους πολύ πριν ή γεννηθή η νεά Ελλάδα»

 Ιωάννης Μεταξάς, Το προσωπικό του ηµερολόγιο, τόµ. 2ος, σ. 461

ΚΕΙΜΕΝΟ Δ Το αποτέλεσµα του δηµοψηφίσµατος ηρνήθησαν να το αναγνωρίσουν οι δηµοκρατικοί αρχηγοί. ∆ι’ ανοικτής επιστολής απευθυνοµένης προς τον βασιλεα, η οποία εξετυπώθη και διενεµήθη κρυφίως, τον εκάλουν να µη αναγνωρίση το αποτέλεσµα και να µη επανέλθη εις τον θρόνον, διότι άλλως, έγραφον, «το καθεστώς που δια της βίας θα θελήσετε να εγκαθιδρύσετε, θα είναι δι’ ολόκληρον τον ελληνικόν λαόν καθεστώς άνοµον και στασιαστικόν και ως τοιούτον σύσσωµος θα το αντιµετωπίση». Άλλαις λέξεσι, ηρνούντο να δεχθούν ως νόµιµον την πολιτειακήν µεταβολήν.

 Γ. ∆αφνή, Η Ελλάς µεταξύ δύο πολέµων 1923-1940, εκδ. Κάκτος, Αθήνα 1997, τόµος Β΄, σσ. 378-379

Λαμβάνοντας υπ’ όψιν σας τις ιστορικές πληροφορίες από το σχολικό βιβλίο σας και από τα παραπάνω κείμενα, α) να περιγράψετε τη στάση των πολιτικών παραγόντων απέναντι στο δημοψήφισμα επανόδου του Γεωργίου Β’ και β) να εξηγήσετε τον χαρακτηρισμό της πολιτικής του ως προσωπικής την περίοδο 1935 - 1936